Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 2353

1. A tagállamok kormányai képviselőinek részvételével megtartott konferenciák, amelyeket 1990. december 15-én Rómában abból a célból hívtak össze, hogy közös megegyezéssel elfogadja az Európai Gazdasági Közösséget létrehozó szerződésen a politikai unió megvalósítása érdekében, valamint a gazdasági és monetáris unió végső szakaszaira tekintettel végrehajtandó módosításokat, illetve amelyeket 1992. február 3-án Brüsszelben abból a célból hívtak össze, hogy az Európai Gazdasági Közösséget létrehozó Szerződés előirányzott módosításainak eredményeire tekintettel módosítsák az Európai Szén- és Acélközösséget létrehozó egyes szerződéseket, a következő szövegeket fogadták el: I. Szerződés az Európai Unióról II. Jegyzőkönyvek 1. Jegyzőkönyv a Dániában történő ingatlanszerzésről 2. Jegyzőkönyv az Európai Közösséget létrehozó szerződés 119. cikkéről 3. Jegyzőkönyv a Központi Bankok Európai Rendszere és az Európai Központi Bank alapokmányáról 4. Jegyzőkönyv az Európai Monetáris Intézet alapokmányáról 5. Jegyzőkönyv a túlzott hiány esetén követendő eljárásról 6. Jegyzőkönyv az Európai Közösséget létrehozó szerződés 109j. cikkében említett konvergenciakritériumokról 7. Jegyzőkönyv az Európai Közösségek kiváltságairól és mentességeiről szóló jegyzőkönyv módosításáról; 8. Jegyzőkönyv Dániáról 9. Jegyzőkönyv Portugáliáról 10. Jegyzőkönyv a gazdasági és monetáris unió harmadik szakaszába történő átmenetről 11. Jegyzőkönyv egyes Nagy Britannia és Észak-Írország Egyesült Királyságára vonatkozó rendelkezésekről 12. Jegyzőkönyv egyes Dániára vonatkozó rendelkezésekről; 13. Jegyzőkönyv Franciaországról 14. Jegyzőkönyv a szociálpolitikáról, amelynek mellékletét képezi egy, az Európai Közösség tagállamai között – Nagy-Britannia és Észak-Írország Egyesült Királysága kivételével – kötött megállapodás a szociálpolitikáról és az ahhoz csatolt két nyilatkozat 15. Jegyzőkönyv a gazdasági és társadalmi kohézióról 16. Jegyzőkönyv a Gazdasági és Szociális Bizottságról és a Régiók Bizottságáról 17. Jegyzőkönyv az Európai Unióról szóló szerződéshez és az Európai Közösségeket létrehozó szerződésekhez A konferenciák megállapodtak abban, hogy a fenti 1–16. számok alatt említett jegyzőkönyvek az Európai Közösséget létrehozó szerződés mellékletét képezik, illetve hogy a fenti 17. szám alatt említett jegyzőkönyv mind az Európai Unióról szóló szerződésnek, mind az Európai Közösségeket létrehozó szerződéseknek mellékletét képezi.

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes